Секеи

Се́кеи буюу Секуи, Секлерууд (унгар. Székely ([ˈseːkɛj]) румын. Secui, герман. Szekler, лат. Siculi) —Орчин үеийн Румын улсын газар нутаг дахь Унгарын үндэсний цөөнхөөс бүрдсэн дэд үндэстнүүд. Удаан хугацааны туршид Секеичууд Унгар хэл, соёлыг тээгч, Трансильвани дахь Унгарын ноёрхлын гол тулгуур байсаар ирсэн хэдий ч олон жилийн түүхэн баримт бичгүүдэд Унгарчуудаас тусад нь авч үздэг байв. Тэд өөрсдийгөө Хүннү гаралтай гэж үздэг.

Орчин үеийн Румынд 670 мянга орчим Секеичууд оршин суудаг. Румын дахь Унгарчуудын тал орчим хувь нь өөрсдийгөө Секеи үндэстэн гэж үздэг. Румынд Секеичууд Харгита, Ковасна, Мурес гэсэн гурван засаг захиргааны бүс нутагт нягт амьдардаг. Секеичуудын нэлээд хэсэг нь Бүгд Найрамдах Серб Улсын нутаг дэвсгэр, Воеводина автономит мужид амьдардаг байна.

Дундад зууны үеэс эхлэн Секеичууд Унгарын армид чухал үүрэг гүйцэтгэсэн эрэлхэг дайчид гэдгээрээ алдартай. Унгаруудын нэгэн адил Секеи угсаатны үүслийг хангалттай судлаагүй байдаг юм. Тэдний Хүннү гаралтай тухай таамаглал байдаг. Нүүдлийн мал аж ахуйгаас суурин амьдрал, газар тариалангийн хэв маягт харьцангуй эрт шилжсэн Мажаруудаас ялгаатай нь Секеичууд 12-13-р зууны эхэн үед Паннонид нүүдэлж байсан нь эх сурвалжаас мэдэгдэж байна.